Garai gogorrak bizi ditugu langileok. Europan, borrokaren bitartez urteetan zehar lortutako eskubideak galtzen ari gara gutxinaka gutxinaka. Eskubiak eta sozialdemokraziak eskutik helduta diseinatu duten langile eta herri sektoreon kontrako estrategiak etenik gabe erasotzen gaitu; direla lan edo ta pentsio erreformak, dela gure gorputzen gainean erabakitzeko dugun eskubidearen kontrako legeak, dela osasunaren eta hezkuntzaren pribatizazioak… oinarrizko eta ditugun ezinbesteko bizi baldintzak ukatzen dizkigute. Finean, arlo guztietan burujabetzarako ditugun mekanismoak lapurtu dizkigute.